**CAIET DE SARCINI**

**„Servicii de audit informatic și emiterea Certificatului de Conformitate a Securității Sistemului AEOI (Automatic Exchange of Information)”**

**CUPRINS**

[1 Introducere 2](#_Toc124924680)

[2 Informații despre Autoritatea contractantă 2](#_Toc124924681)

[3 Inițiative/proiecte/programe asociate cu această achiziție de servicii 2](#_Toc124924682)

[4 Informații despre contextul care a determinat achiziționarea serviciilor 3](#_Toc124924683)

[5 Obiectul contractului 4](#_Toc124924684)

[6 Descriere generală 4](#_Toc124924685)

[7 Acoperire geografică 4](#_Toc124924686)

[8 Durata 4](#_Toc124924687)

[9 Descrierea serviciilor 4](#_Toc124924688)

[10 Recepție, plăți 6](#_Toc124924689)

[11 Cerințe privind personalul de specialitate 7](#_Toc124924690)

[12 Modul de întocmire a ofertei tehnice 8](#_Toc124924691)

[Anexa 1 – Descrierea pe scurt a sistemului AEOI 10](#_Toc124924692)

# Introducere

Caietul de sarcini constituie ansamblul cerințelor pe baza cărora se elaborează de către fiecare ofertant propunerea tehnică.

Caietul de sarcini conține, în mod obligatoriu cerințele tehnice care definesc, după caz și fără a se limita la cele ce urmează, nivelul calitativ, tehnic și de performanță, la care se vor presta serviciile care se solicită.

În cadrul acestei proceduri, MINISTERUL FINANȚELOR (MF) îndeplinește rolul de Autoritate contractantă, respectiv Beneficiar în cadrul Contractului.

Orice activitate descrisă într-un anumit capitol din Caietul de Sarcini și nespecificată explicit în alt capitol, trebuie interpretată ca fiind menționată în toate capitolele unde se consideră de către Ofertant că aceasta trebuia menționată pentru asigurarea îndeplinirii obiectului Contractului.

Ofertele care nu îndeplinesc toate cerințele minimale vor fi declarate neconforme. Nu se admit ofertele parțiale din punct de vedere cantitativ și calitativ, ci numai ofertele integrale, care corespund tuturor cerințelor stabilite prin prezentul caiet de sarcini. Orice ofertă care se abate de la cerințele minimale va fi considerată admisibilă numai în condițiile în care aceasta asigură un nivel calitativ superior cerințelor minimale.

# Informații despre Autoritatea contractantă

Ministerul Finanțelor (MF) este un minister cu rol de sinteză, care se organizează și funcționează ca organ de specialitate al administrației publice centrale, cu personalitate juridică, în subordinea Guvernului, care aplică strategia și Programul de guvernare în domeniul finanțelor publice.

Ministerul Finanțelor aplică Programul de guvernare și contribuie la elaborarea și implementarea strategiei în domeniul finanțelor publice, în exercitarea administrării generale a finanțelor publice, asigurând utilizarea pârghiilor financiare, în concordanță cu cerințele economiei de piață și pentru stimularea inițiativei operatorilor economici.

Ministerul Finanțelor îndeplinește toate atribuțiile și are toate competențele conferite prin legi sau prin alte acte normative în vigoare, monitorizează și coordonează atribuțiile conferite de lege unităților subordonate.

Sediul principal al Ministerului Finanțelor este în municipiul București, Bulevardul Libertății nr. 16, sectorul 5. Ministerul Finanțelor își desfășoară activitatea și în alte sedii deținute potrivit legii.

Informații suplimentare despre Autoritatea Contractantă, Ministerul Finanțelor, se pot regăsi pe site-ul web oficial al instituției: [www.mfinante.gov.ro](http://www.mfinante.gov.ro/).

# Inițiative/proiecte/programe asociate cu această achiziție de servicii

Obiectiv inclus în proiectele privind asigurarea securității cibernetice a sistemului informatic al MF/ANAF , finanțate în cadrul PNRR, Componenta 8, Reforma 1 - Reforma Agenției Naționale de Administrare Fiscală (ANAF) prin digitalizare, obiectivul I.3 - Asigurarea capacității de răspuns la provocările informaționale actuale și viitoare, inclusiv în contextul pandemiei, prin transformarea digitală a MF/ANAF.

# Informații despre contextul care a determinat achiziționarea serviciilor

Sistemul AEOI (Automatic Exchange of Information) a fost dezvoltat și implementat ținând seama de cerințele Directivei 2011/16/UE a Consiliului care reglementează schimbul automat de informații între Statele Membre cu privire la anumite categorii de venituri și de capital, pe care contribuabilii le dețin în alte State Membre decât Statul lor de rezidență. Totodată Directiva stabilește și o abordare etapizată a consolidării schimbului automat de informații prin extinderea sa progresivă la noi categorii de venituri și de capital și prin eliminarea condiției potrivit căreia schimbul de informații trebuie să aibă loc numai dacă informațiile sunt disponibile.

Scopul principal al sistemului constă în realizarea schimbului automat de informații prin mijloace electronice (AEOI), respectând normele și procedurile Comisiei Europene, privind cooperarea administrativă în domeniul fiscal. **O descriere a sistemului AEOI se poate găsi în *Anexa 1* la prezentul Caiet de Sarcini.**

Având în vedere importanța acestui sistem, Direcția Generală de Impozitare și Uniune Vamală a Comunității Europene (DG TAXUD), în calitate de coordonator al sistemelor informatice implementate la nivelul fiecărui Stat Membru al Uniunii Europene, impune și pune un accent deosebit pe asigurarea securității, autenticității, integrității și confidențialității informațiilor transmise prin intermediul acestui sistem.

Conform cerințelor intracomunitare, Administrațiile Statelor Membre trebuie să implementeze și să respecte cerințele de securitate din documentul emis de către DG TAXUD, "AEOI - Security Policy (SEP-AEOI)". Scopul acestui document este de a stabili politica de securitate în domeniul sistemului AEOI și de a defini "așteptările" din domeniul securității informaționale. Totodată este și baza pentru adoptarea unor proceduri specifice, măsuri tehnice și standarde comune convenite.

Un principiu al SEP-AEOI este că măsurile de securitate implementate vor fi în vigoare și vor fi măsurate în raport cu standardele de securitate și cerințele de conformitate care sunt relevante pentru AEOI.

În acord cu cerințele legale ([2001/45/EC]), fiecare Administrație a unui Stat Membru este responsabilă pentru luarea acțiunilor necesare pentru implementarea măsurilor de securitate efective, canalizate pe obiectivele și cerințele subliniate în respectiva politică (SEP-AEOI). Mai mult, felul în care este controlată eficacitatea acestor măsuri, de exemplu prin solicitarea unei agenții de acreditare locale, trebuie să rămână responsabilitatea Administrației Statului Membru, în acord cu politicile și legile locale.

Pe de altă parte, securitatea AEOI se bazează în principal pe asigurarea că fiecare Administrație a unui Stat Membru a implementat eficace măsurile de securitate necesare pentru funcționarea adecvată a sistemului. Politica SEP-AEOI reglementează modul în care trebuie obținută această asigurare, impunând fiecărei Administrații din Statele Membre să comunice Managementului Central de Proiect:

* în fiecare an: un ***Chestionar privind măsurile de securitate AEOI***
* la fiecare 3 ani: un ***Certificat de conformitate a securității AEOI***

Totodată, OCDE(Organizația pentru Cooperare și Dezvoltare Economică), a formulat o serie de specificații și recomandări referitoare la implementarea măsurilor de securitate a sistemului AEOI, recomandări care au la bază standardul ISO de securitate.

# Obiectul contractului

Se achiziționează ***Servicii de audit informatic și emiterea Certificatului de conformitate a securității sistemului informatic AEOI***, dezvoltat și implementat în cadrul Sistemului informatic al MF.

# Descriere generală

Prestatorul va desfășura un audit informatic privind elementele Sistemului de Management al Securității Informației (SMSI) pentru AEOI, conform cerințelor detaliate în cadrul documentului de *Politică de Securitate AEOI* (SEP-AEOI) și a specificațiilor OCDE.

Prestatorul va asista MF în identificarea riscurilor și în dezvoltarea unui plan de acțiuni adecvate pentru a gestiona aceste riscuri.

În urma auditului, prestatorul va emite *Certificatul de conformitate a securității AEOI* cu o *valabilitate de 3 ani*, însoțit de *Chestionarul privind măsurile de securitate AEOI*, conform specificațiilor din SEP-AEOI, pentru schimbul de informații cu Statele Membre.

Respectivul Certificat va cuprinde diagnosticul privind SMSI și recomandările pentru acțiuni corective unde este cazul.

**Auditul informatic privind securitatea sistemului informatic AEOI se va desfășura urmând recomandările standardului *ISO/IEC 27002*, care stau și la baza documentului *SEP-AEOI, precum și a specificațiilor OCDE.***

După semnarea Acordului de confidențialitate, Prestatorul va avea acces la documentul SEP-AEOI și documentele OCDE.

# Acoperire geografică

Locul de prestare a serviciilor este în București, la sedii ale MF ale căror adrese vor fi puse la dispoziția ofertantului câștigător, la semnarea contractului.

# Durata

Serviciile vor fi prestate în maximum 3 luni de la data semnării contractului.

# Descrierea serviciilor

Serviciile vor consta în următoarele:

* 1. **Colectarea informațiilor referitoare la implementarea măsurilor de securitate (SM) implementate în ANAF pentru AEOI**

Scopul acestei activități este de a dimensiona nivelul de implementare a măsurilor de securitate care îndeplinesc cerințele așa cum sunt definite în *Politica de Securitate AEOI și specificațiile OCDE.*

Măsurile de securitate sunt direct derivate din cerințele de securitate AEOI și sunt departajate în acord cu *domeniile* Sistemului de Management al Securității Informației din *ISO/IEC 27001*, după cum urmează:

* Măsuri de securitate organizaționale;
* Inventarul și clasificarea activelor;
* Măsuri de securitate a personalului;
* Măsuri de securitate fizice și de mediu;
* Măsuri de management operațional;
* Măsuri de control al accesului;
* Măsuri privind dezvoltarea și întreținerea sistemului;
* Măsuri privind managementul informației securității și al incidentelor;
* Măsuri de management al continuității funcționale;
* Măsuri de conformare și legale.
  1. **Dezvoltarea planului de acțiuni adecvate pentru gestionarea riscurilor**

Prestatorul va asista MF în identificarea riscurilor și în dezvoltarea unui plan de acțiuni adecvate pentru a gestiona aceste riscuri.

* 1. **Emiterea Certificatului de Conformitate a Securității AEOI conform SEP-AEOI**

La finalul auditului informatic de securitate, Prestatorul va emite *Certificatul de conformitate a securității sistemului informatic AEOI*, prin care va certifica faptul că:

* Revizuirea condusă de către organizația sa a măsurat gradul de conformitate a sistemului informatic AEOI cu măsurile de securitate indicate în *Secțiunea 6* a *Politicii de Securitate AEOI* care este aplicabilă mediului său.
  + Unde măsurile au fost implementate, ele sunt considerate valide operațional.
  + Unde măsurile de securitate nu au fost implementate, MF a identificat riscurile și a fost dezvoltat un plan de acțiuni adecvate pentru a gestiona aceste riscuri.

Emiterea *Certificatului de conformitate a securității sistemului informatic AEOI* se va face cu completarea *Chestionarului privind măsurile de securitate AEOI*, conform specificațiilor din SEP-AEOI.

* 1. **Alte cerințe privind serviciile**

*Documentarea:*

Furnizarea informațiilor, datelor și feedback-ului la rezultate este crucială pentru realizarea la timp a proiectului. Din acest motiv, este important pentru Prestator să-și asume responsabilitatea de a specifica în mod clar documentele și informațiile de care are nevoie, indicând data până la care trebuie sa le obțină, astfel încât Beneficiarul să poată răspunde în timp util, iar proiectul să poată fi realizat conform cerințelor și în timpul stabilit.

MF va pune la dispoziția Prestatorului documentație tehnică aferentă sistemului AEOI pe care o deține, necesară prestării serviciilor de audit informatic, în baza Acordului de confidențialitate semnat de ambele părți.

*Prestarea serviciilor:*

Pe perioada prestării serviciilor de audit informatic Prestatorul are următoarele obligații:

1. să nu afecteze serviciile existente în rețeaua de comunicații a MF;
2. să respecte toate regulile privind confidențialitatea informațiilor, accesul în locații și protecția muncii;
3. să nu afecteze prin activitățile desfășurate buna funcționare a echipamentelorexistente în locații, precum și mediul de comunicații pus la dispoziție.

Soluționarea eventualelor probleme de natură tehnică apărute pe parcursul derulării Contractului referitoare la serviciile prestate cade în sarcina exclusivă a Prestatorului.

*Confidențialitatea:*

Informațiile și datele cuprinse în acest proiect sunt strict confidențiale, din care cauză trebuie subliniată necesitatea respectării stricte a confidențialității acestora. Toate informațiile și datele culese prin intermediul acestui proiect nu vor putea fi publicate.

Toate documentele și informațiile primite de la Beneficiar precum și rezultatele tuturor activităților din cadrul acestui contract (cum ar fi: documente de analiză, arhitecturi de sisteme, adrese, etc., fără a se limita la acestea) reprezintă informații confidențiale, iar Prestatorul va asigura respectarea confidențialității lor, urmând să semneze o declarație în acest sens.

Prestatorul și personalul său au obligația de a respecta confidențialitatea documentelor și informațiilor menționate mai sus, pe toată perioada executării contractului, pe perioada oricărei prelungiri a acestuia și după încetarea contractului. În acest sens, Prestatorul precum și personalul acestuia implicat în activitățile contractului sunt obligați să semneze Acorduri de Confidențialitate cu Beneficiarul.

Prestatorul nu va publica articole sau informații legate de serviciile prestate, nu va face referire la acestea în cazul prestării altor servicii către terți și nu va divulga informațiile obținute de la Beneficiar, fără acordul scris al acesteia.

# Recepție, plăți

Recepția serviciilor se face pe baza:

1. „***Raportului de activitate final***” – varianta inițială a raportului va fi prezentată cu 10 zile înainte de data de finalizare a prestării serviciilor;

***„Raportul de activitate final”*** va prezenta pe larg concluziile auditului informatic de securitate și recomandările făcute în vederea remedierilor necesare. În cazul în care există observații din partea Beneficiarului cu privire la Raportul de activitate final, acesta le va prezenta Prestatorului în termen de 6 zile de la primirea raportului, iar prestatorul va avea obligația remedierii neconformităților în maxim 2 zile, cu încadrarea în termenul prevăzut la cap.5. privind durata contractului. **Varianta definitivată a Raportului de Activitate Final**, aprobat de către ambele părți, se va depune până la data de finalizare a prestării serviciilor.

1. ***Chestionarului privind măsurile de securitate AEOI*** completat și a ***Certificatului de Conformitate a Securității AEOI*** emis pentru MF, conform cerințelor SEP-AEOI.

*Raportul de activitate final* definitivat (fără observații) împreună cu ***Chestionarul privind măsurile de securitate AEOI*** completat și ***Certificatul de Conformitate a Securității AEOI*** emis pentru MF, vor sta la baza emiterii de către Beneficiar a ***Procesului verbal de recepție cantitativă și calitativă,*** care va atesta realizarea tuturor serviciilor cuprinse în Contract . și va însoți factura emisă de prestator, în vederea efectuării plății.Factura se va emite pe baza procesului verbal de recepție cantitativă și calitativă semnat de Beneficiar fără observații. Reprezentantul Prestatorului va semna procesul verbal pentru luare la cunoștință și posibilitatea de a prezenta eventuale explicații și/sau observații.

Furnizorul va emite factura pentru serviciile prestate în sistemul Ro-eFactura, potrivit prevederilor OUG nr. 120/2021, aprobată cu modificări prin Legea nr. 139/2022. Factura va avea menționat numărul contractului, datele de emitere și de scadență ale facturii respective. Factura va detalia cantitativ/valoric serviciile prestate și va prezenta prețul unitar al acestora.

Factura va fi emisă după semnarea de către achizitor a procesului verbal de recepție cantitativă și calitativă, cu mențiunea „acceptat”, după prestarea serviciilor.

Plata se va efectua în termen de 30 de zile, în conformitate cu prevederile art. 6 alin. (1) lit. c) din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și achizitori.

Plata se va efectua în lei, prin ordin de plată, în contul Prestatorului, în baza facturii fiscale însoțite de procesul-verbal de recepție cantitativă și calitativă.

# Cerințe privind personalul de specialitate

Ținând seama de complexitatea mediului în care se va desfășura activitatea, cât și de complexitatea în sine a sistemului AEOI, experții alocați acestui proiect trebuie să fie înalt calificați în domeniul lor de expertiză, conform bunelor practici recunoscute pe plan internațional.

Prestatorul va nominaliza cel puțin doi experți, fiecare cu următoarele calificări:

* Studii superioare în domeniul tehnologiei informației sau echivalent;
* Certificat de auditor de sisteme de management al securității informației conform CISA – ISACA;
* Experiență specifică în în minim trei proiecte similare în care a prestat activități de audit de sisteme informatice.

Pentru aceștia se vor prezenta următoarele documente:

1. CV actualizat, semnat de către titular;
2. documente suport (diplome, atestate, acreditări, certificări) din care să rezulte pregătirea și competențele/calificările profesionale pentru îndeplinirea serviciilor solicitate prin prezentul Caiet de sarcini;
3. experiența specifică în domeniu demonstrată prin copii ale unor documente precum: contracte de muncă, contracte de colaborare, contracte de prestări servicii, fișe de post, adeverințe, recomandări sau altele similare;
4. declarație de disponibilitate pentru perioada implicării efective în derularea contractului.
5. certificat de cazier judiciar

# Modul de întocmire a ofertei tehnice

Toate cerințele din prezentul Caiet de Sarcini sunt obligatorii și minimale pentru toți ofertanții.

Toate specificațiile tehnice din prezentul Caiet de sarcini sunt obligatorii și minimale pentru toți ofertanții.

Documentul principal al propunerii tehnice este formularul de propunere tehnică pus la dispoziție de Autoritatea contractantă, în care se va răspunde punct cu punct la fiecare dintre cerințele (\*) prevăzute în prezentul caiet de sarcini și în care se face trimitere la documentația tehnică/documentele suport, anexate formularului.

La completarea Formularului de propunere tehnică, în situațiile în care informațiile ce trebuie introduse de ofertant pe coloana „Mod de îndeplinire” ocupă mult spațiu, acestea vor fi cuprinse în anexe, numerotate, respectând ordinea de prezentare înscrisă în formular. Pentru fiecare cerință din Formularul de propunere tehnică pentru care se întocmește o anexa privind modul de îndeplinire, ofertantul va indica în mod clar numărul anexei.

În sensul celor mai sus menționate, în anexele la Formularul de propunere tehnică vor fi înscrise informații privind:

1. Prezentarea serviciilor și a modului de prestare și documentare (după caz), incluzând detalierea resurselor și mijloacelor pe care Prestatorul le va angaja pentru îndeplinirea Contractului, responsabilități ale personalului Prestatorului implicat pentru îndeplinirea Contractului de prestare servicii;
2. documentele doveditoare ale calificării și experienței specialiștilor desemnați de Prestator conform cap. 11.

Prezentarea serviciilor și a modului de prestare și documentare în cadrul propunerii tehnice va fi structurată:

1. **Organizare și metodă**

Oferta trebuie structurată astfel încât sa conțină următoarele:

1. Prestatorul va prezenta pe larg *organizarea* pe care și-o propune pentru a-și desfășura activitatea în cadrul proiectului, în raport cu specificul acestuia și cu *metodologia* propusă.
2. Prestatorul va prezenta *organizarea și responsabilitățile fiecărei părți* implicate în proiect, inclusiv propunerile pentru organizarea Beneficiarului.
3. Prestatorul trebuie să-și asume în întregime efectuarea activităților care concură la atingerea rezultatelor, ținând seama de resursele umane limitate ale Beneficiarului.
4. Prestatorul va prezenta pe larg *planul de execuție* propus, astfel încât să își poată atinge obiectivele în termen. Planul va fi definitivat împreună cu Beneficiarul în *prima săptămână de derulare a contractului*, fiind baza pentru aranjamentele privind diversele întâlniri propuse de către Prestator.
5. În cazul în care Prestatorul reprezintă o asociere, atunci acesta trebuie să descrie modalitatea în care fiecare membru al asocierii intervine în proiect, distribuirea și interacțiunea sarcinilor și responsabilităților
6. Prestatorul va detalia care sunt resursele (specialiștii numiți generic prin competențele lor) pe care le va aloca pentru fiecare etapă a proiectului, eventual activități pe care le consideră importante.
7. **Planificarea activităților și graficul activităților**

În această secțiune se va descrie:

1. Perioada și durata activităților propuse, urmărind ca graficul activităților să menționeze interdependențele între activități și punctele de control pe care ofertantul și-a propus să le respecte pentru atingerea obiectivelor. Termenul de referință este „data începerii activităților”;
2. Planificarea etapelor semnificative (subactivități) în execuţia contractului. În cazul în care ofertantul reprezintă un consorțiu/asociere, ofertantul trebuie să descrie modalitatea în care fiecare membru al consorțiului/asocierii intervine în contract, distribuirea și interacțiunea sarcinilor și responsabilităților.
3. Corelarea activităților cu rezultatele ale contractului, cu rapoartele și livrabilele.
4. **Organizarea echipei de experți**

Ofertantul va menționa în ofertă modul de organizare a echipei de experți, numărul de experți alocați pe activitățile contractului, profilul lor generic, detalierea sarcinilor pentru fiecare expert.

# Anexa 1 – Descrierea pe scurt a sistemului AEOI

1. **Informații generale**

Directiva nr. 2011/16/UE – DAC1 privind cooperarea administrativă în domeniul fiscal reglementează schimbul de informații prin mijloace electronice, normele și procedurile pe baza cărora Statele Membre cooperează cu Comisia Europeană privind schimbul automat de informații (Automatic Exchange of Information - AEOI), pentru următoarele categorii de venituri și capital:

* Venituri din muncă;
* Indemnizații de conducere;
* Asigurări de viață;
* Pensii;
* Dreptul de proprietate și venituri din proprietăți imobiliare.

Persoanele care fac obiectul schimbului de mesaje AEOI sunt rezidenți ai altor State Membre ale Uniunii Europene, din punct de vedere al cetățeniei.

In funcție de rezultate, domeniul AEOI se va extinde și la alte categorii de venit (e.g. dividende, creșteri de capital etc).

Aplicația este dezvoltată în tehnologie three-tier, respectând standardele SOA (Service Oriented Architecture), WSDL (Web Services Description Language) și folosind protocoale de transfer HTTPS (Secure Hyper Text Transfer Protocol). Informația este vehiculată sub forma de fișiere XML, validate cu scheme XSD specifice. Ea este accesibilă în rețeaua de Intranet a MF și este dedicată utilizatorilor de business din cadrul ANAF.

Directiva nr. 2014/107/UE – DAC2 a Consiliului de modificare a Directivei 2011/16/UE, în ceea ce privește schimbul automat obligatoriu de informații în domeniul fiscal. Astfel, în decembrie 2014, Uniunea Europeană a adoptat textul Standardului Comun de Raportare al OCDE (Organizația pentru Cooperare și Dezvoltare Economică), și anume CRS (Common Reporting Standard), prin modificarea Directivei nr. 2014/107/UE – DAC2. Conform acesteia, fiecare Stat Membru al Uniunii Europene a trebuit să ia măsurile necesare pentru a impune instituțiilor sale financiare raportoare să aplice normele de raportare și de precauție și să asigure respectarea acestora.

În temeiul normelor de raportare și de precauție aplicabile, Autoritatea competentă a fiecărui Stat Membru va comunica Autorității competente din orice alt Stat Membru al Uniunii Europene, prin intermediul schimbului automat de informații, următoarele date aferente perioadelor impozabile, începând cu 1 ianuarie 2016, referitoare la anumite conturi care fac obiectul raportării:

a1) numele, adresa, numărul de identificare fiscală (NIF), precum și data și locul nașterii (în cazul unei persoane fizice) ale fiecărei persoane care face obiectul raportării și care este Titular de cont al contului respectiv,

și,

a2) în cazul unei entități care este Titular de cont și care, după aplicarea normelor de precauție, este identificată ca având una sau mai multe persoane care exercită controlul și care este o persoană care face obiectul raportării, numele, adresa și NIF-ul entității, precum și numele, adresa, NIF-ul, data și locul nașterii fiecărei persoane care face obiectul raportării;

b) numărul de cont (sau echivalentul său funcțional în absența unui număr de cont);

c) numele și numărul de identificare (dacă este cazul) al instituției financiare raportoare;

d) soldul sau valoarea contului (inclusiv valoarea de răscumpărare în cazul unui contract de asigurare cu valoare de răscumpărare sau al unui contract cu rentă viageră) la sfârșitul anului calendaristic relevant sau al altei perioade de raportare adecvate sau, în cazul în care contul a fost închis în cursul anului sau al perioadei respective, închiderea contului;

e) în cazul oricărui cont de custodie:

• cuantumul brut total al dobânzilor, cuantumul brut total al dividendelor și cuantumul brut total al altor venituri generate în legătură cu activele deținute în cont, în fiecare caz plătite sau creditate în contul respectiv (sau în legătură cu respectivul cont) în cursul anului calendaristic sau al altei perioade de raportare adecvate;

și

• încasările brute totale din vânzarea sau răscumpărarea activelor financiare plătite sau creditate în cont în cursul anului calendaristic sau al altei perioade de raportare adecvate în legătură cu care instituția financiară raportoare a acționat drept custode, broker, reprezentant sau orice alt fel de mandatar al titularului de cont.

f) în cazul oricărui cont de depozit, cuantumul brut total al dobânzilor plătite sau creditate în cont în cursul anului calendaristic sau al altei perioade de raportare adecvate;

și

g) în cazul oricărui alt cont decât cele descrise la litera (e) sau la litera (f), cuantumul brut total plătit sau creditat titularului de cont în legătură cu respectivul cont în cursul anului calendaristic sau al altei perioade de raportare adecvate în legătură cu care instituția financiară raportoare este debitoare, inclusiv suma agregată a oricăror răscumpărări plătite titularului de cont în cursul anului calendaristic sau al altei perioade de raportare adecvate.

În calitatea sa de ţară membră a Forumului Global privind transparenţa şi schimbul de informaţii în scopuri fiscale din cadrul OCDE, România şi-a asumat implementarea eficientă a Standardului Comun de Raportare şi iniţierea fluxului de schimb automat de informaţii, în luna septembrie 2017, precum şi sprijinirea iniţiativelor proprii ale organizaţiei în domeniul confidenţialităţii şi protecţiei datelor, aşa cum este prevăzută în Secţiunea 5 din AMAC.

FATCA (The US Foreign Account Tax Compliance Act) reprezintă un set de măsuri legislative adoptate în luna martie 2010 de către Senatul Statelor Unite ale Americii (SUA) cu scopul de a preveni și reduce evaziunea fiscală generată de activitatea transfrontalieră a rezidenţilor americani. În acest scop, între România şi Statele Unite ale Americii s-a semnat un Acord pentru îmbunătăţirea conformării fiscale internaţionale şi implementarea măsurilor FATCA.

Baza legală pentru sistemul FATCA este reprezentată de Legea nr. 233/2015 privind ratificarea Acordului dintre România și Statele Unite ale Americii pentru îmbunătățirea conformării fiscale internaționale și pentru implementarea FATCA, semnat la București la 28 mai 2015.

Pachetul legislativ FATCA cere instituţiilor financiare non-americane, în baza unui Acord interguvernamental sau în mod independent, să furnizeze fiscului american informaţii referitoare la clienţii cu cetăţenie americană sau care au obligaţii fiscale faţă de S.U.A.. Datele furnizate cuprind informații privind:conturile acestora, privind titulari, adrese, solduri sau operaţiuni efectuate. De asemenea, în situaţia în care aceste persoane nu îşi îndeplinesc obligaţiile fiscale, instituţiile financiare au posibilitatea de a efectua reţineri la sursă în favoarea fiscului american.

Structura informațiilor specifice FATCA, deși este asemănătoare cu Standardul Comun de Raportare, prezintă unele deosebiriprivind în principal: structura fisierelor xml folosite în cadrul schimbului de informații și criteriile de selectare a datelor raportate în cadrul acestui schimb de informații, etc.

O altă deosebire constă în utilizarea altui canal de comunicare, diferit de modul de transmitere a datelor în cazurile anterioare.

DAC3/BEPS - "Schimb spontan de informații cu privire la decizii ce au aplicabilitate transfrontalieră”

Directiva (UE) 2015/2376 a Consiliului din 8 decembrie 2015 de modificare a Directivei 2011/16/UE în ceea ce privește schimbul automat obligatoriu de informații în domeniul fiscal au fost incluse în rândul schimbului obligatoriu și soluțiile fiscale anticipate cu aplicare transfrontalieră și acordurile de preț în avans.

Prevederi similare corespondente schimbului cu State non-UE prevăzute de Acțiunea 5 din Planul BEPS - OECD.

Principalele obiective ale Aplicației Centrale DAC3 Central Directory sunt următoarele:

a) facilitarea schimbului de informații între Statele Membre în domeniul impozitării directe și în special în ceea ce privește soluțiile fiscale și acordurile de preț în avans cu aplicabilitate transfrontalieră.

b) îndeplinirea de cerințe suplimentare, cum ar fi colectarea și/sau realizarea de diferite statistici privind utilizarea Aplicației Centrale.

BEPS5 (Base Erosion and Profit Shifting Action 5 - OECD):

BEPS5 reprezintă unul dintre cele patru standarde minime BEPS. Fiecare dintre cele patru standarde minime BEPS este supus revizuirii de la egal la egal pentru a asigura o implementare corectă și în timp util și, astfel, pentru a proteja condițiile de egalitate. Toți semnatarii BEPS se angajează să implementeze standardul minim de Acțiune și se angajează să participe la revizuirea de la egal la egal.

În cadrul Forumului privind practica fiscală nocivă (FHTP) s-au efectuat analize ale regimurilor preferențiale, pentru a determina dacă regimurile ar putea dăuna bazei fiscale din alte jurisdicții. Lucrările actuale ale Forumului privind practicile fiscale dăunătoare (FHTP) includ trei domenii cheie, respectiv:

a) Evaluarea regimurilor fiscale preferențiale pentru a identifica trăsăturile unor astfel de regimuri care pot simplifica erodarea bazelor și transferul profitului și, prin urmare, pot avea un impact într-un mod nejustificat asupra bazei fiscale din alte jurisdicții.

b) Revizuirea și monitorizarea cadrului de transparență pentru BEPS5 prin schimbul spontan obligatoriu de informații relevante cu privire la hotărârile specifice contribuabilului.

c) Revizuirea cerințelor privind activitățile substanțiale în niciunul sau numai în jurisdicțiile fiscale nominale pentru a asigura condiții de concurență echitabile.

Schimbul de informații privind reglementările fiscale

Potrivit legislației UE, Statele Membre sunt obligate să realizeze schimbul automat de informații privind reglementările fiscale. Astfel, în conformitate cu prevederile articolului 25 din DAC, Comisia Europeană a elaborat, așa cum s-a menționat, o Aplicație Centrală IT/Directorul Central pentru a permite schimbul de informații privind hotărârile fiscale.

În contextul cadrului BEPS5, Statele Membre ale UE sunt obligate să schimbe spontan informații privind reglementările fiscale cu alte țări sau jurisdicții, inclusiv cu Statele Membre ale UE.

Trebuie menționat că există unele diferențe între BEPS5 și DAC3. Cele principale se referă la cronologia schimbului (schimbul de informații privind reglementările fiscale se efectuează mai rapid în Acțiunea 5 BEPS), natura schimbului (spontan în BEPS5 față de automat în DAC3) și sfera materială a obligației de schimb (domeniul de aplicare al DAC3 este mai larg).

Schimb automat de informații privind reglementările fiscale în conformitate cu legislația UE - DAC3

În ceea ce privește schimbul automat de informații privind reglementările fiscale în conformitate cu legislația UE, Statele Membre trebuie să-și importe / actualizeze în Directorul Central hotărârile fiscale în termen de trei luni de la sfârșitul semestrului (6 luni), perioadă în care reglementările / hotărârile fiscale au fost emise, modificate sau reînnoite.

Directorul Central este deja disponibil și ar trebui să fie singurul canal de transmisie utilizat de Statele Membre pentru a simplifica schimbul de informații privind reglementările fiscale în cadrul DAC.

Comisia Europeană susține că schimbul de informații privind reglementările fiscale efectuate în conformitate cu articolul 8 alin. a) din DAC nu trebuie să fie comunicate și prin schimb spontan conform articolului 9 din DAC.

Schimbul spontan de informații privind reglementările fiscale - BEPS5

În ceea ce privește schimbul spontan de informații cu privire la reglementările fiscale în cadrul acordurilor fiscale bilaterale / multilaterale semnate între Statele Membre și alte țări sau jurisdicții, în contextul acțiunii BEPS5, Statele Membre pot utiliza aplicația informatică (Directorul Central) dezvoltată de Direcția Generală Impozitare și Uniune Vamală (DG TAXUD) din cadrul Comisiei Europene ca să producă fișierele .xml corespunzătoare.

Directiva nr. 2016/881/UE – DAC4 a Consiliului, de modificare a Directivei 2011/16/UE în ceea ce privește schimbul automat obligatoriu de informații în domeniul fiscal pentru Cooperare Administrativă.

În scopul combaterii evaziunii fiscale şi a planificării fiscale agresive, această Directivă impune grupurilor de întreprinderi multinaţionale cerinţe în materie de transparenţă fiscală. Totodată, Directiva asigură o concurență loială între grupurile de întreprinderi multinaționale din Uniunea Europeană și cele din afara acesteia, dar care dețin una sau mai multe entități situate în Uniunea Europeană, întrucât prin prevederile sale, ambele categorii de grupuri sunt supuse obligației de raportare.

Astfel, Directiva prevede obligaţia grupurilor de întreprinderi multinaţionale de a furniza în raportul pentru fiecare ţară în parte (CbC), depus pentru fiecare an şi pentru fiecare jurisdicţie fiscală în care desfăşoară activităţi economice, cuantumul veniturilor, al profiturilor anterioare impozitării veniturilor şi al impozitelor pe venit plătite sau acumulate.

Grupurile de întreprinderi multinaţionale trebuie, de asemenea, să raporteze numărul de salariaţi, capitalul declarat, profitul nedistribuit şi imobilizările corporale din fiecare jurisdicţie fiscală.

În plus, grupurile de întreprinderi multinaţionale trebuie să identifice fiecare entitate din cadrul grupului care desfăşoară activităţi economice într-o anumită jurisdicţie fiscală şi să furnizeze informaţii privind activităţile economice efectuate de fiecare entitate.

Schimbul automat obligatoriu de rapoarte pentru fiecare ţară în parte între Statele Membre include, în fiecare caz, comunicarea unui set definit de informaţii de bază care devin accesibile Statelor Membre în care, pe baza informaţiilor din raportul pentru fiecare ţară în parte, una sau mai multe entităţi ale grupului de întreprinderi multinaţionale, fie îşi au rezidenţa fiscală, fie sunt supuse impozitării pentru activităţile economice desfăşurate prin intermediul unui sediu permanent al unui grup de întreprinderi multinaţionale.

Pentru a se asigura un echilibru adecvat între sarcina de raportare şi beneficiile obţinute de administraţiile fiscale, numai grupurile de întreprinderi multinaţionale care realizează un venit consolidat total mai mare sau egal cu 750.000.000 Euro sau echivalentul aproximativ în moneda națională, vor fi obligate să prezinte raportul pentru fiecare ţară în parte.

CbC (Country-by-Country). Prin Convenția multilaterală pentru implementarea măsurilor referitoare la tratatele fiscale în scopul prevenirii erodării bazei de impozitare și transferul profiturilor – Acțiunea 13 (BEPS - Base Erosion and Profit Shifting) s-a aprobat schimbul de informații în ceea ce privește rapoartele CbC cu semnatarii acestei Convenții.

Raportul prevăzut de BEPS în Acțiunea 13 ("Documentația privind prețurile de transfer și raportarea în funcție de țară") oferă un model pentru întreprinderile multinaționale (MNE- MultiNational Enterprise) pentru a transmite raportul "pentru fiecare țară în parte" (CbC).

Pentru a facilita implementarea Standardului de Raportare CbC, raportul prevăzut de BEPS - Acțiunea 13, include un pachet de implementare a rapoartelor CbC care constă în modelul de legislație care este utilizată de Statele implicate pentru a solicita entității "mamă finală a unui grup MNE" să depună raportul CbC în jurisdicția sa de reședință pe baza: Convenției multilaterale privind asistența administrativă în materie fiscală, Convenții fiscale bilaterale și Acordurile de schimb de informații fiscale.

Rapoartele CbC(Country-by-Country) conțin urmãtoarele informații:

* Date de identificare ale grupului de întreprinderi multinaționale și jurisdicțiile fiscale în care activează;
* Principalele activități economice ale entităților din cadrul grupului;
* Alocarea veniturilor, a impozitelor și a activităților economice, per jurisdicție fiscală;
* Profituri (pierderi) anterioare impozitãrii veniturilor/profiturilor/impozitului specific;
* Impozit pe venit/profit/impozit specific plãtit (pe baza contabilitãții de casã);
* Impozit pe venit/ profit/ impozit specific acumulat - anul fiscal de raportare;
* Capitalul social declarat;
* Profitul nedistribuit;
* Numãr de salariați;
* Imobilizãri corporale, altele decât numerarul sau echivalentele de numerar.

Totodată, rapoartele CbC prevăzute de către Directiva DAC4 și de BEPS sunt identice ca structură și informații, diferența fiind dată de folosirea unor canale diferite de comunicare,conform utilizării specifice de către Uniunea Europeană și OCDE.

DAC6 - "Schimbul automat obligatoriu de informații în legătură cu aranjamentele transfrontaliere raportabile.

Directiva 2018/822 / UE din 25 mai 2018 (denumită în continuare Directiva DAC6) stabilește dispozițiile privind schimbul automat obligatoriu de informații în legătură cu aranjamentele transfrontaliere raportabile (denumit în continuare „Aranjament”).

Contextul apariției DAC6 face referire la modul în care Statele Membre ale Uniunii Europene întâmpină dificultăți în a-și proteja bazele fiscale naționale împotriva eroziunii, pe măsură ce aranjamentele transfrontaliere au evoluat și profită deseori de mobilitatea sporită atât a capitalului, cât și a persoanelor în cadrul pieței interne. Aceste modalități constau de obicei în scheme, dezvoltate la nivelul mai multor jurisdicții și care permit transferarea profiturilor impozabile către regiuni fiscale mai favorabile sau au efectul de a reduce cuantumul global al impozitelor care trebuie plătite de contribuabili.

În acest sens, DAC6, prevede realizarea schimbului automat de informații între Statele Membre ale Uniunii Europene, cuprinzând detalierea aranjamentelor transfrontaliere raportabile prin evidențierea următoarelor elemente:

a) identificarea intermediarilor și a contribuabililor relevanți, inclusiv numele, data și locul nașterii, în cazul unei persoane fizice, rezidența fiscală, NIF al acestora și, dacă este cazul, identificarea persoanelor care sunt întreprinderi asociate cu contribuabilul relevant.

b) detalii privind semnele distinctive care au fost utilizate pentru a determina caracterul raportabil al aranjamentelor transfrontaliere.

c) un rezumat al conținutului aranjamentului transfrontalier care face obiectul raportării, inclusiv o trimitere la denumirea sub care este cunoscut de regulă, dacă acesta există, și o descriere generală a aranjamentelor sau a activităților economice relevante, fără a conduce la dezvăluirea unui secret comercial, industrial sau profesional, ori a unui proces comercial sau a informațiilor a căror dezvăluire ar fi contrară politicii publice.

d) data la care prima etapă pentru implementarea aranjamentului transfrontalier care face obiectul raportării a fost efectuată sau urmează a fi efectuată.

e) detalii privind dispozițiile din legislația națională relevantă care constituie baza aranjamentului transfrontalier care face obiectul raportării.

f) valoarea aranjamentului transfrontalier care face obiectul raportării.

g) identificarea Statului Membru al contribuabilului relevant și a oricăror alte State Membre care este probabil să fie vizate de aranjamentul transfrontalier care face obiectul raportării.

h) identificarea oricărei alte persoane dintr-un Stat Membru care este posibil să fie afectată de aranjamentul transfrontalier care face obiectul raportării, indicând care sunt Statele Membre de care este legată o astfel de persoană.

Aceste informații aflate în posesia contribuabililor vor fi tratate de către A.N.A.F. în vederea integrării lor în formatul electronic definit la nivelul Comisiei Europene și transmise către celelalte State Membre.

1. **Principalele reglementări legislative, care stau la baza sistemului informatic AEOI , sunt următoarele:**
   1. **Reglementări intracomunitare și internaționale:**

* La baza dezvoltării inițiale a sistemului AEOI a stat Directiva 2011/16/UE (DAC1)-Directiva 1 pentru Cooperare Administrativă;
* Directiva nr. 2014/107/UE (DAC2) - Directiva 2 pentru Cooperare Administrativă;
* Directiva (UE) 2015/2376 a Consiliului din 8 decembrie 2015 de modificare a Directivei 2011/16/UE în ceea ce privește schimbul automat obligatoriu de informații în domeniul fiscal prin care au fost incluse în rândul schimbului obligatoriu de informații și deciziile fiscale anticipate cu aplicare transfrontalieră și acordurile de preț în avans privind prețul de transfer.
* Directiva (UE) 2016/881 a Consiliului din 25 mai 2016 de modificare a Directivei 2011/16/UE în ceea ce priveşte schimbul automat obligatoriu de informaţii în domeniul fiscal;
* Directiva 2018/822 / UE a Consiliului din 25 mai 2018 de modificare a Directivei 2011/16 / UE în ceea ce privește schimbul automat obligatoriu de informații în domeniul impozitării în legătură cu aranjamentele transfrontaliere raportabile.
* Convenţia privind asistenţa administrativă reciprocă în domeniul fiscal, adoptată la Strasbourg la 25 ianuarie 1988, şi a Protocolului de modificare a Convenţiei privind asistenţa administrativă reciprocă în domeniul fiscal, adoptat la Paris la 27 mai 2010;
* Convenția multilaterală pentru implementarea măsurilor referitoare la tratatele fiscale în scopul prevenirii erodării bazei de impozitare și transferul profiturilor - BEPS (Base Erosion and Profit Shifting) - (CbC).
  1. **Legislație națională:**
* Legea nr. 13/2014 pentru ratificarea Convenției privind asistența administrativă reciprocă în domeniul fiscal, adoptată la Strasbourg la data de 25 ianuarie 1988, și a Protocolului de modificare a Convenției privind asistența administrativă reciprocă în domeniul fiscal, adoptat la Paris la data de 27 mai 2010, semnate de partea română la data de 15 octombrie 2012;
* Legea nr. 233/2015 privind ratificarea Acordului dintre România și Statele Unite ale Americii pentru îmbunătățirea conformării fiscale internaționale și pentru implementarea FATCA, semnat la București la 28 mai 2015;
* Legea Nr. 70/2016 pentru ratificarea Acordului multilateral al autorităţilor competente pentru schimb automat de informaţii privind conturi financiare, semnat la Berlin la 29 octombrie 2014.
* Legea nr. 227/2015 privind Codul Fiscal, cu modificările și completările ulterioare;
* Legea nr. 207/2015 privind Codul de procedură fiscală, cu modificările și completările ulterioare;
* Legea nr. 124/2017 privind aprobarea participării României ca membru asociat la proiectul BEPS - Erodarea bazei de impozitare si transferul profiturilor - inițiat de Organizația pentru Cooperare și Dezvoltare Economică - OCDE, precum și pentru completarea anexei nr. 1 la O.G. nr. 41/1994 privind autorizarea plății cotizațiilor la organizațiile internaționale interguvernamentale la care România este parte;
* O.P.A.N.A.F. nr. 3049/2017 privind aprobarea modelului și a conținutului formularului "Raportul pentru fiecare țară în parte".

1. **Cerințe funcționale generale ale Sistemului AEOI:**
   1. **Componenta pentru dialogul cu Statele Membre.** Componenta realizează schimbul automat de informații privind categoriile de venituri specifice sistemului AEOI, realizate de persoanele nerezidente în Statele Membre, participante la sistem:

* Sistemul permite Statelor Membre să își respecte obligația legală de a face schimb de informații în mod automat la intervale regulate prestabilite [2011/16/UE]. (Cel puțin o dată pe an și cel mult la 6 luni de la sfârșitul anului fiscal în care informațiile vizate de sistemul AEOI devin disponibile);
* Sistemul stochează informațiile într-o bază de date dedicată;
* Sistemul permite Statelor Membre să aplice excepția legală conform căreia un Stat Membru poate declara altei țări (cu informarea Comisiei) că nu dorește să primească informații cu privire la unele din categoriile menționate în directivă [2011/16/UE];
* Sistemul permite Statelor Membre să aplice excepția legală conform căreia un Stat Membru nu informează Comisia cu privire la nici o categorie de informații, în legătură cu care are informații disponibile deoarece nu dorește să primească informații automate de loc [2011/16/UE];
* Sistemul permite Statelor Membre să aplice excepția legală conform căreia un Stat poate indica altei țări (cu informarea Comisiei) că nu dorește să primească informații cu privire la venituri și de capital care nu depășesc un anumit prag [2011/16/UE];
* Sistemul permite Statelor Membre să își respecte obligația legală de a realiza schimbul automat de informații utilizând un format electronic standardizat conceput pentru facilitarea unui astfel de schimb de informații [2011/16/UE];
* Sistemul reutilizează standardele existente;
* Sistemul permite îndeplinirea cerințelor de business și tehnice, inclusiv pentru efectuarea de corecții;
* Sistemul permite unui Stat Membru să creeze mesaje cu un număr exact de înregistrări. Acest număr de înregistrări poate varia de la o trimitere la alta, în funcție de diferitele constrângeri cu care Statul Membru colaborează în timpul funcționării sistemului;
* Sistemul emite notificări către utilizatorii de business autorizați, cu privire la modul de desfășurare a proceselor automate de schimb de informații;
* Nomenclatoarele și registrele aferente sistemului AEOI au denumirile și explicațiile atât în limba română, cât și în limba engleză, etc.
  1. **Componenta națională** asigură realizarea cerințelor legate de configurarea sistemului, colectarea și valorificarea informațiilor:
* Sistemul asigură colectarea datelor persoanelor rezidente care realizează venituri de interes pentru sistemul AEOI pe teritoriul țării, extinzând corespunzător platforma electronică de depunere documente - DEDoc;
* Sistemul notifică utilizatorii autorizați și permite acestora să selecteze instituțiile proprietare de informații AEOI ce sunt notificate prin aplicație privind nedepunerea formularelor AEOI;
* Sistemul permite validarea manuală și automată a informațiilor primite prin intermediul DEDoc;
* Sistemul permite configurarea facilă și monitorizarea activităților AEOI, prin intermediul interfețelor grafice dedicate;
* Sistemul determină arondarea teritorială a rezidenților români aflați în alte State, despre care s-au primit informații de la celelalte State Membre;
* Sistemul gestionează modul de valorificare a informațiilor prin intermediul interfețelor grafice dedicate.

Sistemul este integrat și folosește informațiile existente în registrele și nomenclatoarele comune din cadrul sistemului informatic al MF, precum: Registre Generale, Cataloage - Registrul Contribuabililor Persoane Juridice, Registrul Contribuabililor Persoane Fizice, Catalogul Structurilor Teritorial-Administrative, Catalogul Structurii Administrative MF - ANAF etc.

Sistemul beneficiază de instanțe și scheme proprii, care asigură:

* stocarea și accesul optim la informații;
* securitatea și auditul informației;
* consistența informației și istoricul modificărilor.

În urma extinderii funcționalităților AEOI, sistemul informatic AEOI are funcționale în parametri optimi, următoarele componente (conform specificațiilor tehnice și funcționale de la nivel național, intracomunitar și internațional):

* DAC1, componentă dezvoltată și implementată conform Directivei DAC1 - Directive 1 on Administrative Cooperation care asigură schimbul de informații cu Statele Membre ale Uniunii Europene;
* DAC2, componentă dezvoltată și implementată conform Directivei DAC2 - Directive 2 on Administrative Cooperation care asigură schimbul de informații cu Statele Membre ale Uniunii Europene;
* DAC3 - "Schimb spontan de informații cu privire la decizii ce au aplicabilitate transfrontalieră”
* DAC4, componentă dezvoltată și implementată conform Directivei DAC4 - Directive 4 on Administrative Cooperation care asigură schimbul de informații cu Statele Membre ale Uniunii Europene, precum și valorificarea informațiilor la nivelul analizei de risc din domeniul prețurilor de transfer și activității de inspecție fiscală;
* DAC6 - "Schimbul automat obligatoriu de informații în legătură cu aranjamentele transfrontaliere raportabile.
* CRS (Common Reporting Standard) - componentă care asigură schimbul de informații cu Statele semnatare a acordului multilateral al OECD (Organisation for Economic Cooperation and Development) - corespunzator structurii schimbului de mesaje DAC2;
* FATCA (Foreign Account Tax Compliance Act) - componentă care asigură schimbul de informații cu SUA;
* CbC - (Country-by-Country) - componentă care asigură schimbul de informații cu Statele semnatare a Acordului multilateral al OCDE - corespunzator structurii schimbului de mesaje DAC4, precum și valorificarea informațiilor la nivelul analizei de risc din domeniul prețurilor de transfer și activității de inspecție fiscală.

Principalele beneficii aduse de implementarea cerințelor naționale, intracomunitare și internaționale în cadrul sistemului informatic AEOI.

Printre beneficiile implementării solicitărilor de schimbare de la nivel intracomunitar, internațional și național în cadrul sistemului informatic AEOI (DAC1, DAC2, DAC3, DAC4, DAC6, CRS, CbC, FATCA), se numără și:

* respectarea obligațiilor legale privind diferite aspecte legislative naționale care trebuie oglindite în aplicație conform necesităților de business;
* reprezintă pași spre consolidarea cooperarii administrative;
* posibilitatea de a aplica măsuri eficiente în lupta împotriva fraudei și evaziunii fiscale, cu urmări pozitive asupra veniturilor aduse Bugetului de Stat ale României;
* sistemul informatic AEOI, aliniat în permanență ultimelor cerințe internaționale, intracomunitare și naționale, reprezintă un instrument important de combatere a fraudei şi a evaziunii fiscale prin promovarea transparenţei fiscale;
* respectarea obligațiilor legale privind diferite aspecte legislative stipulate în Acordurile încheiate la nivel înalt de către reprezentanții României cu Statele semnatare a Acordului multilateral al OCDE și SUA.
* sprijină electronic mecanismele definite în Directivele şi Regulamentele Uniunii Europene privind cooperarea administrativă între Statele Membre, Standardul Comun de Raportare și FATCA.

1. **Concluzii privind sistemul AEOI:**

* Scopul sistemului AEOI conform Directivei nr. 2011/16/UE: realizarea schimbului automat de informații prin mijloace electronice cu celelalte State Membre ale Uniunii Europene.
* Obiectivele sistemului: sistemul informatic AEOI a fost dezvoltat conform cerințelor legislative naționale și europene, a specificațiilor funcționale și tehnice definite de DG TAXUD, astfel încât să îndeplinească următoarele obiective:
  + Colectarea și agregarea informațiilor pe care România le pune la dispoziția celorlalte State Membre din Uniunea Europeană;
  + Crearea aplicației web care permite utilizatorilor de business autorizați:
    - Monitorizarea sistemului AEOI;
    - Validarea manuală a informațiilor naționale;
    - Valorificarea informațiilor sistemului AEOI;
    - Administrarea și configurarea sistemului AEOI.
  + Realizarea schimbului automat de informații privind categoriile de venituri AEOI cu celelalte State Membre din Uniunea Europeană;
  + Arhivarea informațiilor schimbate cu celelalte State Membre;
  + Sistemul AEOI beneficiază de un Modul de validare cu rolul de a valida mesajele în conformitate atât cu normele tehnice cât și cu cele de business;
  + Sistemul AEOI beneficiază de un Modul de Statistici cu rolul de a elabora statistici referitoare la mesajele schimbate. Aceste statistici referă datele de business și completează statisticile colectate la nivel central de CCN, așa cum se specifică în Directiva [2011/16/UE];
* Principalele obiective privind extinderea sistemului AEOI au fost:
* Să contribuie la reducerea numărului problemelor generate de frauda fiscală și de evaziunea fiscală din România, cu urmări pozitive asupra veniturilor aduse Bugetului de Stat;
* Sistemul informatic AEOI, aliniat în permanență ultimelor cerințe internaționale, intracomunitare și naționale, reprezintă un instrument important de combatere a fraudei şi a evaziunii fiscale prin promovarea transparenţei fiscale;
* Să sprijine electronic mecanismele definite în Directivele şi Regulamentele Uniunii Europene privind Cooperarea Administrativă între Statele Membre, în Standardul Comun de Raportare și FATCA;
* Să respecte cerințele de securitate specifice sistemului informatic AEOI (DAC1, DAC2, DAC4, CRS, CbC, FATCA).

Deoarece AEOI (DAC1, DAC2, DAC3, DAC4, DAC6, CRS, CbC, FATCA) este un sistem internațional și transeuropean, acesta trebuie aliniat în permanență atât cerințelor internaționale, intracomunitare, cât și naționale.

1. **Modul de realizare a schimbului de informații în cadrul Sistemului AEOI (fluxul schimbului de informații):**

* Informațiile din sistemul AEOI se schimbă cu celelalte State prin Mesaje (fișiere XML specifice fiecărui tip de informație, arhivate cu GZIP);
* Fișierele XML sunt generate în baza de date prin execuția unor proceduri stocate, declanșate din aplicația AEOI;

După semnarea Acordului de confidențialitate, Prestatorul va avea acces la toate specificațiile sistemului AEOI Și la documentele OCDE.